Sveučilište u Rijeci

RPK 2194

Fakultet za menadžment u turizmu i ugostiteljstvu

Opatija; Primorska 46

OIB 85799845149

Obrazloženje rebalansa posebnog dijela financijskog plana za 2024.godinu

s projekcijama za 2025. i 2026. godinu

* 1. **Uvod – sažetak djelokruga rada**

Fakultet za menadžment u turizmu i ugostiteljstvu obrazuje i usavršava kadrove za turističko – ugostiteljsku djelatnost u okviru preddiplomskog (dva studija) , diplomskog (četiri studija) te dva poslijediplomska doktorska i dva specijalistička studija, a od 2022./2023. se jedan izvodi i na engleskom jeziku.

Fakultet za menadžment u turizmu i ugostiteljstvu djeluje od 1960.godine, a od 1974. u sastavu je Sveučilišta u Rijeci.

* 1. **Zakonske i druge pravne osnove**

Izrada Prijedloga financijskog plana temelji se na:

* Zakonu o proračunu, (NN br. 87/08,136/12 i 15/15, 144/2021)
* Zakonu o visokom obrazovanju I znanstvenoj djelatnosti (NN 119/2022)
* Pravilniku o proračunskim klasifikacijama, ( NN br. 26/10.NN 1/20)
* Pravilniku o proračunskom računovodstvu i računskom planu, (NN br. 27/05, 114/10, 124/14, 115/15, 87/16,3/18, 108/20,)
* Pravilniku o financijskom izvještavanju u proračunskom računovodstvu (NN 27/05, NN 32/11, NN 3/15, NN 37/22)
* Kolektivnom ugovoru za službenike I namještenike u javnim službama (NN 56/2022)
* Uredbi o programskom financiranju javnih visokih učilišta I javnih znanstvenih instituta u Republici Hrvatskoj (NN 78/23),

U izradi Plana korištene su:

- Upute za izradu prijedloga financijskog plana razdjela 080-Ministarstvo znanosti i

 obrazovanja za razdoblje 2024.-2026. godine.

- Upute Sveučilišta u Rijeci, s danim limitima izvora 11 (studeni 2023.)

* 1. **Obrazloženje programa (aktivnosti i projekata)**

**Program 3705** - visoko obrazovanje - odvija se kroz djelatnosti:

**A621002** - Redovna djelatnost (izvor 11)

* sadrži sredstva koja su limitirana i navedena u Uputama Ministarstva znanosti i obrazovanja,

a služe za podmirenje troškova plaća i materijalnih prava zaposlenika te naknadu za nezapošljavanje invalida i rad Studentskog zbora.

Rashodi su izjednačeni s prihodima.



**A622122** – Programsko financiranje javnih visokih učilišta (izvor 11)

* sadrži sredstva koje Proračun osigurava za sufinanciranje materijalnih troškova nastavne i znanstvene djelatnosti, a sukladno Odluci o programskom financiranju iz 2023.godine
* Fakultet samostalno upravlja tako dodijeljenim sredstvima, a najvećim dijelom ih koristi za

osiguranje odvijanja procesa nastave podmirujući troškove energije, režijskih troškova, osnovnog potrošnog materijala (papir, toneri..), tekućeg održavanja opreme i zgrade, izdavanja časopisa i slično.

Rashodi su izjednačeni s prihodima.

Cilj Uprave Fakulteta je povećanje dodatnog financiranja troškova znanstvene djelatnosti temeljeno na rezultatima.



**A679089 – Redovna aktivnost – ostali izvori financiranja**  (izvor 31, 43, 52, 61).

obuhvaćaju:

* osnovnu djelatnost Fakulteta – visoko obrazovanje – izvođenje akreditiranih školskih programa na području društvenih znanosti, znanstvenom polju ekonomije, na preddiplomskom, diplomskom i poslijediplomskom (doktorski i specijalistički studiji) te programima cjeloživotnog obrazovanja.(43)
* znanstveno-istraživačku stručnu djelatnost - u znanstvenom području društvenih znanosti, znanstvenom polju ekonomije, te srodnim drugim znanstvenim područjima i poljima (43)
* djelatnost vezanu za suradnju s gospodarstvom, jedinicama lokalne samouprave i drugim subjektima na tržištu - izradu projekata, studija, strategija i sl. (31)
* izvođenje seminara i radionica za vanjske polaznike, održavanje kongresa i konferencija, izdavačku djelatnost i sl. (31)

U ukupnim prihodima Fakulteta sudjeluju s nešto više od jedne trećine.

Najveći dio prihoda te aktivnosti odnosi se na školarine studenata. Plan se temelji na upisnim kvotama, prolaznosti, trendovima i prijašnjim pokazateljima (43), a raspored tih sredstava usmjeren je na osiguravanje boljeg standard studiranja, kao i standarda zaposlenika.

Cilj je povećati prihode izvora 31, s obzirom na oživljavanje tržišta i povećanje potreba za uslugama kojima se Fakultet bavi.

Plan/projekcije za sljedeće razdoblje izrađen je prema načelu opreznosti s obzirom na inflaciju u 2023.godini i neizvjesnost u sljedećem planskom razdoblju.

Osim većih ulaganja u tekuće održavanje – obnovu fasade i krova stare zgrade – ostali troškovi

su u visini razumne potrošnje.

Rashodi:

**

**A679072** – EU projekti i ostali izvori financiranja (izvor 51,52,61)

* HyPro4ST – poticanje međunacionalne aktivnosti u turističkom sektoru, vodeći partner iz Grčke

<https://hypro4st-project.eu/>

* Social Green Deal – razumijevanje odnosa industrije i socijalnog dijaloga u procesima ozelenjavanja lokalnih gospodarstava, vodeći partner Confederazione Generale Italiana del Lavoro, Sicilia
* Horizon BOLSTER – utjecaj klimatskih promjena, prelazak na zelena gospodarstva, vodeći partner Sveučilište u Tilburgu (NL)
* CROCUS - „Ruralna i udaljena područja bogata kulturnim nasljeđem“, vodeći partner Aalborg University, Denmark
* GREEN TEA projekt - Poboljšanje obrazovne pozadine o zelenom turizmu u visokom obrazovanju, vodeći partner Eszterházy Károly Catholic University, Mađarska

<https://fthm.uniri.hr/istrazivanja-i-projekti/eu-projekti/>

Plan Fakulteta je da se intenzivira ovaj način suradnje s europskim partnerima, kako zbog uključenosti u suvremene znanstveno-istraživačke trendove, tako i zbog vidljivosti Fakulteta u

europskoj akademskoj zajednici.

K tome, sredstva iz EU fondova omogućuju dodatno zapošljavanje i educiranje.

Od nekih završenih projekta očekuju se uplate tijekom 2024. godine, što je uvršteno u Plan.

Rashodi:



Prihodi

Struktura prihoda prema aktivnostima:

Tablica 1:



smanjenje prihoda u 2026. na A679072 kao posljedica planiranja dobivenih EU projekta, dok je

vjerojatnost da će se kroz sljedeću i 2025.godinu taj iznos bitno povećati.

* 1. **Ciljevi provedbe programa u trogodišnjem razdoblju**

Prilagođavanje novim oblicima izvođenja nastave (online, hibridno) iziskuje i kontinuirano

ulaganje u IT i audio opremu, a stara zgrada Fakulteta iziskuje veće troškove na održavanju.

Aktivnosti i programi razvijaju se u skladu s trendovima u obrazovanju, kao i u skladu sa situacijom na tržištu rada.

Sve te i ostale aktivnosti usmjerene su ka održavanju visoke kvalitete uvjeta studiranja i rada

u ustanovi.

* 1. **Pokazatelji uspješnosti**

Ministarstvo znanosti i obrazovanja uspješnost visokih učilišta prati kroz pokazatelje razvijanja i unapređivanja nastavničke kompetencije, uspješnosti studiranja, osiguranje opreme i resursa za učenje i potporu studentima kao i ulogu Fakulteta u društvu te znanstvenu produktivnost i popularizaciju znanosti.

Tablica 2:



Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti. (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br.139/10 i 19/14, 19/15, 95/19)

 Dekan:

 prof.dr.sc.Marko Perić

Prosinac 2023.